السلام عليكم ورحمة الله وبركاته. من المعاني المهمة اللي لازم نخرج بها من قصة يوسف مع امرأة العزيز انك ما تخلقش لنفسك شماعات. وانك ما تخلقش لنفسك معاذير تعلق عليها عصيانك وتعلق عليها تقصيرك
يا جماعة لو في حد كان له عذر انه يقع في معصية ما كانش هيكون حد غير يوسف او اولى من يوسف عليه السلام. يوسف كان شاب ومعروف ان دواعي الشهوة عند
شباب اعظم منها عند يعني الكبار. وكان عازب يعني ما عندوش مكان يفرغ فيه شهوته. وكان غريب وانتم عارفين الواحد ممكن آآ ما يعملش حاجة مسلا بين اهله واصحابه وكذا ولو راح مكان غريب ما يعرفش فيه حد يعمل الحاجة الحاجة دي. فكان يوسف غريب في بلد ما يعرفش فيها حد
كثير من الشباب ممكن يبقى عاوز يعمل معصية معينة لكن المعصية دي مسلا لكن آآ خايف انه لو دعا امرأة الى نفسها مسلا ممكن تفضحها وممكن ما يعرفش رد فعلها ايه. فالمرأة اسقطت من على كاهل يوسف هذا العبء هي اللي دعته لنفسها. وبعدين المرأة يا جماعة كانت قد تهيأت له بكل سبيل ممكن. وقالت
جئت لك كما في قراءة تهيأت لك. وامرأة تتهيأ لرجل وفي بيتها. فلك ان تتخيل ان التهيؤ ده كان شكله ايه؟ وبعدين المرأة في بيتها فهي ادرى مواعيد البيت وزوجها يرجع امتى واللي حصل ده كان خلاف التقدير يعني والا فايه ادرى ادرى زوجها هيرجع امتى ومش هيرجع فمأمون الحتة دي مأمونة وبعدين
عليه السلام وجوده في البيت مش مستغرب. عارفين ممكن واحد برضه يبقى ممكن يقع في الحرام لكن يقول لك ايه حد يشوفني وانا طالع حد يشوف وانا نازل انت انت فين انت طالع لمين انت جاي العمارة تعمل ايه
يوسف وجوده في البيت امر غير مستغرب هو شغال في البيت ده. وبعدين آآ الرجل كان فيه نوع دياثة. عزيز مصر كان في الوقت ده فيه نوع دياثة او لين الجانب كما يقول
الكثير في نوع الجسد كما يقول شيخ الاسلام ابن تيمية. وده واضح في السياق. يعني يعني بعد ما امسكهم وبعدين راجل يدخل يلاقي امرأته على هذه الصفة ههئت لك فكانت شكلها عامل ازاي
وبعدين لما يكتشف ان مراته فعلا هي اللي غلطانة يعمل ايه. يوسف اعرض عن هذا. يعني اوعى تجيب سيرة لحد. كل اللي همه ما حدش يعرف. وانت استغفري لذنبك. انك كنت من الخاطئين. بس كده لأ. ده يسيب
يوسف معها في البيت. بعد كده هتقول ايه هتجمع النسوة وتدخل يوسف عليهم؟ ايه ده ده يوسف لسه معها في البيت. فمعنى كده ان الرجل ده كان فيه نوع وقطعا كان يوسف عارف
وكان الرجل ده ضعيف الجانب امام امرأته. وقطعا يوسف عارف كده. لانه متربي في البيت ده. والمرأة فيها نوع قوة وجبروت وتسلط وقطعا. يوسف عارف كده. كان ممكن يقول انا معزور
ده الست دي هي اللي في ايديها كل حاجة وممكن توديني في داهية. وهي فعلا هددته بكده. وان لم يفعل ما امره ليسجنن وليكونن من الصاغرين. فيوسف عارف كل ده. وعارف
ان الطبقة دي الفاحشة فيها منتشرة وحاجة طبيعية. ايه ده! طب مين قال لك؟ القرآن بيقول ده ان لما نسوة المدينة قالت امرأة العز ترود فتاها عن نفسه قال امرأة العزيز تراود فتاها عن نفسه قد شغفها حبا عملت ايه؟ جمعتهم وما انكرتش لأ ده طلعت يوسف وقالت فهذا الذي لم تنني فيه ولقد روتها
عن نفسي عادي خالص. طب هم يعملوا ايه بقى؟ يراضوه هم كمان. بعد كده يوسف هيقول ايه؟ والا تصرف عني قال كيدها لأ قال والا تصرف عني اصب اليهن كأنهم كمان راودوه عن نفسه. وفي الاخر الملك هيقول ايه؟ ما خطبكن اذ راودتن يوسف عن نفسه قلنا حاشا لله
ما علمنا عليه من سوء. فمجتمع الطبقة دي فيه كده. والمرأة بالقوة دي. وهي اللي في ايديها الامر والنهي. والراجل على الصفة دي والضعف ده ويقول وجوده في البيت مش مستغرب شاب عازب الشهوة آآ بلغت مداها عنده والمرأة تهيأت له. لو كان في واحد يا جماعة آآ له عذر انه يقع في ذنب
ما كانش حد هيكون اولى من يوسف عليه السلام. لكن يوسف كان كان رجلا. عمل ايه يوسف؟ قال معاذ الله انه ربي احسن مثواي. انه لا يفلح الظالمون. دا مش عاوزين نقف عليه
دلوقتي لكن المعنى اللي عاوزين نخرج به من الدرس ده او من الفيديو الصغير ده انك تبقى راجل. خليك راجل شل مسئولية نفسك شيل مسئولية عصيانك اوعى ترمي اللوم على
الظروف اوعى ترمي اللوم على اسباب خارجية عنك. ليه؟ لان ده كله لو خلى على كل الناس حتى لو خلا على نفسك وصدقته مش هيخلي على ربنا يوم القيامة. السلام عليكم ورحمة
الله وبركاته